  Анжелика Тихонова корреспондент 12-тӥ оштолэзьлы Удмуртиын эшшо 71 адямилэсь выль коронавирус инфекциез шедьтӥзы. Висьыны усемъёс пӧлын 14 аресозь ньыль пиналъёс но 65 арессэс ортчем 17 муртъёс. Со сярысь элькунысь оперативной штаб ивортӥз. Выль черламъёс пӧлын Ижкарын 43 улӥсьёс, Эгра ёросын – 11, Ува ёросын – тямыс, Дэбес ёросын – куинь, Шаркан, Якшур-Бӧдья ёросъёсын – быдэн кык, Алнаш, Дэри ёросъёсын – быдэн одӥг. 76 адями висёнэз вормиз. Куинь мурт кулӥз: кышномуртъёслы 62 но 93 арес вал, воргоронлы – 71 арес Туннэ нуналлы Удмуртиын выль коронавирус инфекциен черлан 31 сюрс 662 учыр лабораториосын зэматэмын. 28 сюрс 196 адями йӧназ, 399 мурт кулӥз. Та дыре 72 висисьёслэн тазалыксы секыт лыдъяське. Элькунын выль коронавирус инфекцилы 1 миллион 4 сюрс 205 эскеронъёс ортчытӥзы, берло нуналскын – 2 сюрс 864. 12-тӥ оштолэзьлы Удмуртиын 57 сюрс 566 адями коронавируслэсь прививка пуктӥз, со пӧлысь 40 сюрс 149-эз кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  